stanford-oval/wikipedia huggingface dataset:
เฟียร์เลส (เพลงเทย์เลอร์ สวิฟต์)

2008 ซิงเกิลโดยเทย์เลอร์ สวิฟต์
"เฟียร์เลส" (อังกฤษ: Fearless) เป็นเพลงแนวคันทรีป็อปของนักร้องนักแต่งเพลงชาวอเมริกัน เทย์เลอร์ สวิฟต์ เพลงเขียนโดยสวิฟต์ ร่วมกับลิซ โรส และฮิลลารี ลินด์ซีย์ และผลิตโดยนาธาน แชปแมน "เฟียร์เลส" ออกจำหน่ายวันที่ 3 มกราคม ค.ศ. 2010 ผ่านสังกัดบิกแมชีนเรเคิดส์ เป็นซิงเกิลที่ห้าและซิงเกิลสุดท้ายจากสตูดิโออัลบั้มที่สอง เฟียร์เลส (2008) สวิฟต์แต่งเพลงนี้ขณะกำลังเดินทางทัวร์คอนเสิร์ตสนับสนุนอัลบั้มแรก เทย์เลอร์ สวิฟต์ (2006) เธอเขียนเพลง "เฟียร์เลส" ถึงความไม่เกรงกลัวการตกหลุมรัก และในที่สุดก็ตั้งชื่อให้เป็นชื่อสตูดิโออัลบั้มที่สองด้วย ดนตรีมีคุณสมบัติความเป็นดนตรีป็อปร็อก และเนื้อเพลงเกี่ยวกับรักครั้งแรกที่สมบูรณ์แบบ
"เฟียร์เลส" เป็นที่พอใจแก่นักวิจารณ์ ส่วนใหญ่ชื่นชมเพลงเนื่องจากมีเสน่ห์ดึงดูดคนกลุ่มอายุหลายกลุ่ม ในสหรัฐอเมริกา "เฟียร์เลส" เปิดตัวและขึ้นสูงสุดอันดับที่ 9 บนชาร์ตบิลบอร์ดฮอต 100 และได้รับการรับรองระดับแพลตินัมจากสมาคมผู้ประกอบกิจการเพลงของสหรัฐอเมริกา (RIAA) กลายเป็นซิงเกิลแรกที่ออกจำหน่ายหลังจากได้รับการรับรองระดับทองคำจากสมาคม "เฟียร์เลส" เข้าชาร์ตในประเทศแคนาดา และสเปน สวิฟต์แสดงเพลงนี้ในหลายงาน หนึ่งในนั้นคือในเฟียร์เลสทัวร์  (2009–10) มิวสิกวิดีโอเป็นวิดีโอที่รวบรวมจากการแสดงในเฟียร์เลสทัวร์ กำกับโดยทอดด์ แคสเซตตี วิดีโอมีทั้งภาพทัวร์และเบื้องหลัง
เบื้องหลัง

"เฟียร์เลส" เขียนโดยสวิฟต์ ร่วมมือกับลิซ โรส และฮิลลารี ลินด์ซีย์ และผลิตโดยนาธาน แชปแมน และสวิฟต์ด้วย สวิฟต์คิดแนวคิดของเพลงได้ขณะกำลังทัวร์คอนเสิร์ตเป็นนักร้องเปิดคอนเสิร์ตเพื่อส่งเสริมอัลบั้มแรกของเธอเทย์เลอร์ สวิฟต์ (2006) ขณะเธอเขียนเพลงนี้ เธอไม่ได้คบหากับใคร หรือ  "ไม่ได้แม้แต่เริ่มสานสัมพันธ์กับใคร" เธอเขียนเพลงนี้หลังจากเธอวิเคราะห์แนวคิดว่าเดทแรกคืออะไร ขณะกำลังทำเพลง "เฟียร์เลส" สวิฟต์อธิบายกระบวนการเขียนเพลงว่า "ฉันคิดว่า บางครั้ง เมื่อคุณกำลังเขียนเพลงรัก คุณไม่ต้องเขียนถึงสิ่งที่คุณกำลังประสบพบเจอในขณะนั้น แต่คุณอาจเขียนถึงสิ่งที่คุณอยากประสบพบเจอก็ได้" เพลงถูกแต่งด้วยแนวคิดสองแนวคิด สวิฟต์เล่าแนวคิดหลักของเพลงว่าเกี่ยวกับ "ความไม่กลัวการตกหลุมรัก" (the fearlessness of falling in love) และ "ไม่ว่าคุณจะเจ็บมากี่ครั้ง คุณก็จะตกหลุมรักอีก" แนวคิดที่สองเกี่ยวข้องกับเดทแรก ซึ่งสวิฟต์กล่าวว่าเธอไม่ได้ประสบเหตุเช่นนั้นขณะเขียนเพลง "เฟียร์เลส" หลังจากทำเพลงเสร็จ สวิฟต์ให้คำจำกัดความของคำว่า "ไม่เกรงกลัว" (fearless) สำหรับเธอแล้ว "ไม่เกรงกลัว ไม่ได้หมายความว่าคุณไม่กลัวเลย และไม่ได้หมายความว่าคุณแข็งแกร่ง แต่มันหมายความว่าคุณมีความกลัว แต่คุณก็กระโดดได้อยู่ดี" ทำให้เธอตั้งชื่ออัลบั้มว่า เฟียร์เลส เพลงออกจำหน่ายครั้งแรกเป็นซิงเกิลวิทยุจากอัลบั้มเมื่อวันที่ 14 ตุลาคม ค.ศ. 2008 เป็นส่วนหนึ่งของโครงการ เคาต์ดาวน์ทูเฟียร์เลส ของร้านไอทูนส์ ต่อมาเพลงได้เป็นซิงเกิลที่ห้าและซิงเกิลสุดท้ายจากอัลบั้มเฟียร์เลส เมื่อวันที่ 4 มกราคม ค.ศ. 2010
การจัดวางองค์ประกอบเพลง

"เฟียร์เลส" (2010)
ตัวอย่างเพลง "เฟียร์เลส" ความยาว 24 วินาที โดยเทย์เลอร์ สวิฟต์
"เฟียร์เลส" มีความยาวสี่นาที หนึ่งวินาที อเล็กซิส เพทริดิส จากเดอะการ์เดียน บรรยายประเภทของเพลงว่าเป็น "ป็อปร็อกสมบูรณ์แบบแบบทันตกรรมจัดฟัน" (kind of orthodontically perfect pop rock) เขากล่าวว่าส่วนที่เป็นแนวคันทรีที่สุดในเพลงคือเนื้อเพลงที่กล่าวถึง "one horse town" เพลงอยู่ในอัตราจังหวะ 4 4 (Common time) และมีความเร็วปานกลาง 100 จังหวะต่อนาที ด้วยคีย์เอฟเมเจอร์ (F major) และเสียงร้องของสวิฟต์กว้างสองช่วงอ็อกเทฟ ตั้งแต่ F3 ถึง C5 เพลงบรรเลงด้วยคอร์ดดังนี้ F-C-Gm-B♭-C ทอม โรนัลด์ จากช่องเกรตอเมริกันคันทรี ตีความเพลงว่า ข้อความในเพลงเล่าถึง "การใช้ความกล้าไปกับวงจรการออกเดท" (taking courage on the dating circuit) ร็อบ เชฟฟิลด์ จากนิตยสารเบลนเดอร์ มีมุมมองแตกต่างกัน กล่าวว่า เนื้อเพลงที่ว่า "And I don't know why but with you / I'd dance in a storm in my best dress, fearless" อธิบายว่าสวิฟต์มีความสุขกับการตีโพยตีพายเพียงใด เขาเสริมว่าเธอจะไม่สวมใส่ "สิ่งใดเพื่อไปเต้นรำในพายุอีก"
การตอบรับ

"เฟียร์เลส" ได้รับคำสรรเสริญถึงการเชื่อมโยงเข้ากับกลุ่มอายุกลุ่มต่าง ๆ ลีอาห์ กรีนแบล็ตต์ จากนิตยสารเอนเตอร์เทนเมนต์วีกลี กล่าวว่าเสียงร้องของสวิฟต์เข้ากับทำนองเพลงและเครื่องดนตรีได้ดี ซึ่งเธอกล่าวว่า "ลื่นไหล" (slick) และ "เป็นมิตรกับสถานีวิทยุ" (radio-friendly) เฮเธอร์ แฟส์ จากออลมิวสิก เลือกให้เพลงเป็นหนึ่งในเพลงที่ดีที่สุดในอัลบั้ม เฟียร์เลส อลิซ ฟิชเชอร์ จากนิตยสารดิออบเซิร์ฟเวอร์ ยินดีกับเพลง "เฟียร์เลส" ที่ได้เป็นหนึ่งใน "เพลงยอดเยี่ยมที่มีเนื้อเพลงเกี่ยวกับความจริงสากลที่คนทุกวัยสามารถมีความสุขด้วยได้" ของสวิฟต์ จิม แฮร์ริงตัน จากหนังสือพิมพ์ซานโฮเซเมอร์คิวรีนิวส์ เชื่อว่า "เฟียร์เลส" มีเสน่ห์ดึงดูดคนทุกกลุ่มอายุ "แม่และลูกสาว รวมถึงกลุ่มวัยรุ่นและคู่รักที่ออกเดทกลางคืน [สามารถร้องเพลง] ด้วยกันด้วยความเพลิดเพลิน"
บนชาร์ตเพลง

หลังจากจำหน่ายเป็นซิงเกิลวิทยุแล้ว ในสัปดาห์ของวันที่ 1 พฤศจิกายน ค.ศ. 2008 เพลง "เฟียร์เลส" เปิดตัวที่อันดับที่ 9 บนชาร์ตบิลบอร์ดฮอต 100 ด้วยยอดดาวน์โหลด 162,000 ครั้ง กลายเป็นเพลงที่ขึ้นสิบอันดับแรกเป็นเพลงที่สามติดต่อกัน ในสัปดาห์ต่อมา เพลงตกไปที่อันดับ 38 และหลังจากอยู่ในชาร์ตอีก 4 สัปดาห์ เพลงก็ตกชาร์ตไป หลังจากเพลงได้เป็นซิงเกิล ซิงเกิลกลับเข้ามาที่อันดับ 94 ในสัปดาห์ของวันที่ 13 มีนาคม ค.ศ. 2010 ตำแหน่งสูงสุดที่ทำได้ในฐานะซิงเกิลคืออันดับที่ 76 เมื่อสัปดาห์ของวันที่ 10 เมษายน ค.ศ. 2010 เพลงนี้เป็นหนึ่งใน 13 เพลงจากอัลบั้มเฟียร์เลสที่ติด 40 อันดับแรกบนชาร์ตบิลบอร์ดฮอต 100 ทำลายสถิติเพลง 40 อันดับแรกมากที่สุดในอัลบั้มเดียว  "เฟียร์เลส" ใช้เวลา 15 สัปดาห์ในการไต่ขึ้นและลงบนชาร์ตบิลบอร์ดฮอต 100 "เฟียร์เลส" ขึ้นสูงสุดอันดับที่ 10 บนชาร์ตฮอตเพลงคันทรี กลายเป็นเพลงที่สิบติดต่อกันที่สามารถติด 10 อันดับแรก แต่เป็นซิงเกิลที่ติดอันดับต่ำสุด และติดอันดับที่ 18 บนชาร์ตป็อป 100 ซึ่งปัจจุบันปิดตัวลงแล้ว ซิงเกิลได้รับการรับรองระดับทองคำจากสมาคมผู้ประกอบกิจการเพลงของสหรัฐอเมริกา (RIAA) จากยอดขาย 500,000 ดาวน์โหลด ดังนั้นจึงกลายเป็นซิงเกิลแรกที่ออกจำหน่ายหลังได้รับการรับรองจากสมาคม เป็นผลมาจากยอดดาวน์โหลด นับถึงเดือนตุลาคม ค.ศ. 2012 "เฟียร์เลส" ขายได้มากกว่า 1,000,000 ซิงเกิลในสหรัฐอเมริกา และได้รับการรับรองระดับแพลตินัมจากสมาคมตั้งแต่นั้นมา
ในสัปดาห์ของวันที่ 29 พฤศจิกายน ค.ศ. 2008 "เฟียร์เลส" เปิดตัวและขึ้นสูงสุดอันดับที่ 69 ในแคนาดา ใช้เวลาในชาร์ตนาน 5 สัปดาห์ เพลงขึ้นอันดับที่ 32 ในสเปนด้วย
การแสดงสด

สวิฟต์แสดงเพลง "เฟียร์เลส" สดทางโทรทัศน์ครั้งแรกในวันที่ 10 พฤศจิกายน ค.ศ. 2008 ในรายการเลตโชว์วิดเดวิด เลตเทอร์แมน เธอแสดงเพลงนี้ต่อในรายการดิเอลเลน ดีเจนเนอเรสโชว์ และรายการสตริปส์ของบริษัทเคลียร์แชนเนิลคอมมิวนิเคชันส์ สวิฟต์ร้องเพลงในทัวร์คอนเสิร์ตครั้งแรกของเธอ เฟียร์เลสทัวร์ ตั้งแต่เดือนเมษายน ค.ศ. 2009 ถึง กรกฎาคม ค.ศ. 2010 ในการแสดงแต่ละครั้ง สวิฟต์เดินนำหน้าชุดสีเงินประกายแวววาวและรองเท้าบูตสีดำ และเล่นกีตาร์โปร่ง ขณะที่มีกลีบดอกไม้ที่มาพร้อมกับผีเสื้อโบนบินยื่นออกมาบนเวที อลิซ ฟิชเชอร์ จากนิตยสารดิออบเซิร์ฟเวอร์ เข้าชมคอนเสิร์ตวันที่ 7 พฤษภาคม ค.ศ. 2009 ที่เวทีเชปเพิร์ดบุชเอ็มไพร์ ในลอนดอน ประเทศอังกฤษ และกล่าวว่าขณะที่ตัวเธอเดินออกมาในระหว่างการแสดง มัน "ดูสมเหตุสมผลชัดเจนต่อผู้ชมผู้หญิง" โจซีลีน วีนา จากเอ็มทีวีนิวส์ รายงานว่า ผู้ชมร้องเพลงเสียงดังในขณะเล่นเพลง "เฟียร์เลส" ที่คอนเสิร์ตวันที่ 27 สิงหาคม ค.ศ. 2009 ที่เมดิสันสแควร์การ์เดน ในนครนิวยอร์ก เพลงยังถูกนำไปแสดงในทัวร์คอนเสิร์ตสปีกนาวเวิลด์ทัวร์ด้วย
ภาพการแสดงทัวร์หลายครั้งกลายเป็นหนึ่งในมิวสิกวิดีโอเพลง "เฟียร์เลส" กำกับโดยทอดด์ แคสเซตตี วิดีโอเผยแพร่ครั้งแรกวันที่ 17 กุมภาพันธ์ ค.ศ. 2010 ทางช่องซีเอ็มที วิดีโอเริ่มต้นที่สวิฟต์พูดคุยกับวงดนตรีของเธอก่อนจะเดินขึ้นเวทีว่า "พวกคุณ ทัวร์นี้จะเป็นประสบการณ์ที่ดีที่สุดในชีวิตทั้งชีวิตของฉัน" วิดีโอเป็นการผสมผสานวิดีโอจากทัวร์คอนเสิร์ต มีแฟนคลับชูป้ายให้สวิฟต์ด้วยความตื่นเต้น กับวิดีโอเบื้องหลังของสวิฟต์และวงดนตรีของเธอขณะเดินทางทัวร์เฟียร์เลสทัวร์ วิดีโอจบที่นักร้องโบกมือลาขณะที่เธอเดินลงเวที หลังจากชมวิดีโอ วีนาตีความว่าเป็น "จดหมายรักของสวิฟต์ถึงแฟนเพลง" เนื่องจากมันแสดงให้เห็น "มุมมองด้านในของสิ่งที่เกิดขึ้นในระหว่างทัวร์" จนถึงปัจจุบัน วิดีโอมียอดผู้ชมในยูทูบมากกว่า 23 ล้านครั้ง
รายชื่อเพลง

ซิงเกิลดาวน์โหลดในสหรัฐอเมริกา
"เฟียร์เลส" (ซิงเกิล) - 4:01
ซีดีซิงเกิลในสหรัฐอเมริกาและยุโรป
"เฟียร์เลส" (วิทยุ) - 4:01
ชาร์ตเพลง > ชาร์ตสิ้นปี

| ชาร์ต (2010) | ตำแหน่ง |
| --- | --- |
US Hot Country Songs: 55
แหล่งข้อมูลอื่น

"Fearless" มิวสิกวิดีโอบนยูทูบ (นำขึ้นโดยช่องวีโวของสวิฟต์)
Lyrics at Taylor Swift official siteเก็บถาวร 2012-12-11 ที่ เวย์แบ็กแมชชีน

สวิฟต์แสดงเพลง "เฟียร์เลส" ในคอนเสิร์ตแห่งหนึ่งของเฟียร์เลสทัวร์
แฟรงก์ เพร์รี

| แฟรงก์ เพร์รี |
| --- | --- |

เกิด: แฟรงก์ โจเซฟ เพร์รี จูเนียร์ 21 สิงหาคม ค.ศ. 1930(1930-08-21) นครนิวยอร์ก สหรัฐอเมริกา
เสียชีวิต: 29 สิงหาคม ค.ศ. 1995(1995-08-29) (65 ปี) แมนฮัตตัน นิวยอร์ก สหรัฐอเมริกา
สาเหตุเสียชีวิต: มะเร็งต่อมลูกหมาก
ศิษย์เก่า: มหาวิทยาลัยไมอามี
อาชีพ: ผู้สร้างภาพยนตร์
ปีปฏิบัติงาน: 1962–1992
นายจ้าง: เวสต์พอร์ตคันทรีเพลย์เฮาส์
ผลงานเด่น: เดวิดแอนด์ลิซา, มอมมีเดียเรสต์, ออนเดอะบริดจ์
คู่สมรส: เอเลนอร์ โรเซนเฟลด์ (สมรส 1958—1971; หย่าร้าง) บาร์บารา โกลด์สมิธ (สมรส 1977—1992; หย่าร้าง) เวอร์จิเนีย บรัช ฟอร์ด (สมรส 1992—1995; เขาถึงแก่กรรม)
บิดามารดา: แฟรงก์ โจเซฟ เพร์รี ซีเนียร์ พอลีน อี. ชว็อบ
ญาติ: เคที เพร์รี (หลานสาว) เดวิด ฮัดสัน (หลานชาย)
แฟรงก์ โจเซฟ เพร์รี จูเนียร์ (อังกฤษ: Frank Joseph Perry, Jr.) (21 สิงหาคม ค.ศ. 1930 – 29 สิงหาคม ค.ศ. 1995) เป็นผู้กำกับละครอเมริกันและผู้สร้างภาพยนตร์ชาวอเมริกัน ภาพยนตร์อิสระเรื่อง เดวิดแอนด์ลิซา เมื่อ ค.ศ. 1962 ได้เข้าชิงรางวัลออสการ์สาขาผู้กำกับยอดเยี่ยม (แฟรงก์ เพร์รี) และบทภาพยนตร์ยอดเยี่ยม (เขียนโดยภรรยาในขณะนั้น เอเลนอร์ เพร์รี) ทั้งคู่ร่วมงานกันในภาพยนตร์อีกห้าเรื่อง ได้แก่ เดอะสวิมเมอร์ นำแสดงโดย เบิร์ต แลนแคสเตอร์ ไดอารีออฟอะแมดเฮาส์ไวฟ์ นำแสดงโดยแคร์รี สน็อดเกรส และอะคริสต์มาสเมโมรี ที่ได้เข้าชิงรางวัลเอ็มมี เขียนจากเรื่องสั้นของทรูแมน คาโพตี และปรับแก้โดยภรรยาของแฟรงก์ ผู้เขียนบทซึ่งชนะรางวัลเอ็มมี แฟรงก์ เพร์รีก่อตั้งคอร์แซร์พิกเจอส์ ซึ่งได้งบประมาณจากยูไนเต็ดอาร์ทิสต์ ผลิตภาพยนตร์สองเรื่องคือ มิสไฟร์แคร็กเกอร์ และอะช็อกทูเดอะซิสเต็ม ก่อนที่จะปิดตัวลง ภาพยนตร์ต่อมาคือ ภาพยนตร์ชีวิตชีวประวติของโจแอน ครอว์ฟอร์ด เรื่อง มอมมีเดียเรสต์  และภาพยนตร์สารคดีเรื่องออนเดอะบริดจ์ เรื่องราวเกี่ยวกับแฟรงก์ที่ดิ้นรนต่อสู้กับโรคมะเร็งต่อมลูกหมาก
แฟรงก์ วัลลีย์

| แฟรงก์ วัลลีย์ |
| --- | --- |
เกิด:  (1963-07-20) 20 กรกฎาคม ค.ศ. 1963 (61 ปี) ไซราคูส, นิวยอร์ก, สหรัฐ
อาชีพ: นักแสดง, ผู้กำกับภาพยนตร์, นักเขียนบท และนักแสดงตลก
ปีปฏิบัติงาน: 1987–ปัจจุบัน
คู่สมรส: Heather Bucha (สมรส 2001)
บุตร: 2 คน
แฟรงก์ โจเวฟ วัลลีย์ (อังกฤษ: Frank Joseph Whaley; เกิด 20 กรกฎาคม พ.ศ. 2506) เป็นนักแสดงชาวอเมริกัน, ผู้กำกับภาพยนตร์, นักเขียนบท และนักแสดงตลก บทบาทของเขา ได้แก่ เบรตต์ในเรื่องเขย่าชีพจรเกินเดือด, ร็อบบี คริกเกอร์ในเรื่อง เดอะดอร์ส, อาร์ชี "มูนไลท์" เกรแฮมวัยเด็กในเรื่อง ฟิลด์ออฟดรีมและ กาย ในเรื่อง สวิมมิ่งวิธชาร์คส์ นอกจากนี้เขายังปรากฏตัวในภาพยนตร์เรื่อง บอร์นออฟเดอะโพร์ธออฟจูลาย, เดอะเฟรชแมน, อะมิดไนท์เคลียร์, สวิกคิดส์, โบรกเคนแอร์โรว์, และ เวิร์ลด์เทรดเซนเตอร์
แพนอเมริกันเกมส์ฤดูหนาว 1990

| --- | --- |
เจ้าภาพ: ลัสเลญัส, อาร์เจนตินา
ประเทศเข้าร่วม: 8
นักกีฬาเข้าร่วม: 97
ชนิด: 6 รายการใน 1 ชนิดกีฬา
พิธีเปิด: 16 กันยายน
พิธีปิด: 22 กันยายน
ประธานพิธีเปิด: ผู้ว่าการ โฆเซ อ็อกตาวิโอ บอร์ดอน
สนามกีฬาหลัก: ลัสเลญัส
การแข่งขัน แพนอเมริกันเกมส์ฤดูหนาว 1990 (อังกฤษ: 1990 Winter Pan American Games) จัดขึ้นที่ ลัสเลญัส, ประเทศอาร์เจนตินา ตั้งแต่วันที่ 16 กันยายนถึง 22 กันยายน ค.ศ. 1990 เป็นการแข่งขันกีฬาฤดูหนาวเพียงรายการเดียวของแพนอเมริกันเกมส์ มีนักกีฬา 97 คนจาก 8 ประเทศเข้าร่วมแข่งขันในชนิดกีฬาเดียวคือ (กีฬาสกีลงเขา)
ชนิดกีฬา

สกีลงเขา
สกีสลาลอม
ไจแอนท์สลาลอม
ซูเปอร์-จี
สนาม

การแข่งขันกีฬาทั้งหมดจัดขึ้นที่สกีรีสอร์ต ลัสเลญัส ใน จังหวัดเมนโดซา
ประเทศที่เข้าร่วม

อาร์เจนตินา (26)
โบลิเวีย (2)
บราซิล (5)
แคนาดา (25)
ชิลี (9)
โคลอมเบีย (1)
เม็กซิโก (4)
สหรัฐ (25)
ตารางสรุปเหรียญรางวัล

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ (USA) | 4 | 2 | 5 | 11 |
| 2 |  แคนาดา (CAN) | 2 | 4 | 1 | 7 |
| รวม (2 ประเทศ) | รวม (2 ประเทศ) | 6 | 6 | 6 | 18 |
แหล่งข้อมูลอื่น

| ด ค กแพนอเมริกันเกมส์ |
| --- | --- |
 กีฬา  แพนแอมสปอร์ต (อดีต PASO)  ตารางเหรียญรางวัล  ผู้ได้รับเหรียญ  NOCs  การถ่ายทอด 
ฤดูร้อน:  1951 บัวโนสไอเรส  1955 เม็กซิโกซิตี  1959 ชิคาโก  1963 เซาเปาลู  1967 วินนิเพก  1971 กาลี  1975 เม็กซิโกซิตี  1979 ซานฮวน  1983 การากัส  1987 อินเดียแนโพลิส  1991 ฮาวานา  1995 มาร์เดลปลาตา  1999 วินนิเพก  2003 ซันโตโดมิงโก  2007 รีโอเดจาเนโร  2011 กวาดาลาฮารา  2015 โทรอนโต  2019 ลิมา  2023 ซันติอาโก  2027 ลิมา  2031 TBD
ฤดูหนาว:  1990 ลัสเลญัส 
เยาวชน:  2021 กาลิ–บาเย  2025 อาซุนซิออน 
 พาราแพนอเมริกันเกมส์ 
| ด ค กองค์การกีฬาแพนอเมริกัน |
| --- | --- |
ปัจจุบัน:   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จิน 
องค์กรในเครือ:  ODEBO (Bolivarian)  CACSO (Central America and Caribbean)  ODESUR (South America)  ORDECA (Central America) 
การแข่งขันที่เกี่ยวข้อง:  Pan American Games  Junior Pan American Games  Parapan American Games  Youth Parapan American Games  Winter Pan American Games  Pan American Sports Festival 
การแข่งขันในเครือ:  Bolivarian Games  Central American Games  Central American and Caribbean Games  South American Games
แฟนทาสติกโฟร์ (ภาพยนตร์ ค.ศ. 2015)

| แฟนทาสติกโฟร์ |
| --- | --- |
กำกับ: Josh Trank
บทภาพยนตร์:   Jeremy Slater  Simon Kinberg  Josh Trank 
สร้างจาก: Fantastic Four โดย Stan Lee Jack Kirby
อำนวยการสร้าง:   Matthew Vaughn  Simon Kinberg  Gregory Goodman  Hutch Parker  Robert Kulzer 
นักแสดงนำ:   Miles Teller  Michael B. Jordan  Kate Mara  Jamie Bell  Toby Kebbell  Reg E. Cathey  Tim Blake Nelson 
กำกับภาพ: Matthew Jensen
ตัดต่อ:   Elliot Greenberg  Stephen Rivkin 
ดนตรีประกอบ:   Marco Beltrami  Philip Glass 
บริษัทผู้สร้าง:   Marvel Entertainment  20th Century Fox  Constantin Film  Marv Films  Kinberg Genre  Robert Kulzer Productions  Hutch Parker Entertainment  TSG Entertainment  
ผู้จัดจำหน่าย: 20th Century Fox
วันฉาย:   4 สิงหาคม ค.ศ. 2015 (2015-08-04) (New York City)  7 สิงหาคม ค.ศ. 2015 (2015-08-07) (United States) 
ความยาว: 100 minutes
ประเทศ: United States
ภาษา: English
ทุนสร้าง: $120–155 million
ทำเงิน: $167.9 million
แฟนทาสติกโฟร์ (อังกฤษ: Fantastic Four) (มีสไตล์เป็น FANT4STIC) เป็นภาพยนตร์ซูเปอร์ฮีโร่สัญชาติอเมริกันปี ค.ศ. 2015 ที่สร้างจากทีมซูเปอร์ฮีโร่ของ Marvel Comics ที่มีชื่อเดียวกัน เป็นภาพยนตร์เรื่อง Fantastic Four เรื่องที่สามและเรื่องสุดท้ายที่ผลิตและจัดจำหน่ายโดย 20th Century Fox และการรีบูตแฟรนไชส์ภาพยนตร์ Fantastic Four กำกับการแสดงโดย Josh Trank ผู้ร่วมเขียนบทภาพยนตร์ร่วมกับ Jeremy Slater และ Simon Kinberg นำแสดงโดย Miles Teller, Michael B.Jordan, Kate Mara, Jamie Bell และ Toby Kebbell ใน Fantastic Four ทีมต้องเรียนรู้ที่จะควบคุมความสามารถเหนือมนุษย์ที่ได้รับจากจักรวาลอื่นเพื่อช่วยโลกจากเพื่อนที่กลายเป็นศัตรู
หลังจาก Fantastic Four: Rise of the Silver Surfer ผลตอบรับเป็นที่น่าผิดหวังในบ็อกซ์ออฟฟิศ Fox ก็ประกาศแผนการที่จะรีบูตแฟรนไชส์และการพัฒนาภาพยนตร์เรื่องนี้เริ่มขึ้นในปี ค.ศ. 2009 Trank ได้รับการว่าจ้างให้กำกับในเดือนกรกฎาคม ค.ศ. 2012 และตัวละครหลักได้รับการคัดเลือกในเดือนมกราคม ค.ศ. 2014 การถ่ายภาพนิ่งเริ่มขึ้นในเดือนพฤษภาคม ค.ศ. 2014 ที่เมืองแบตันรูช รัฐลุยเซียนาและใช้เวลาสองเดือน แต่ไม่เป็นที่พอใจกับการผลิต ผู้บริหารของ Fox จึงสั่งให้มีการถ่ายทำใหม่ซึ่งเกิดขึ้นในเดือนมกราคม พ.ศ. 2558
แหล่งข้อมูลอื่น

| ด ค กแฟนแทสติกโฟร์ในสื่ออื่น |
| --- | --- |
ภาพยนตร์:  The Fantastic Four (ค.ศ. 1994; ไม่ได้เผยแพร่)  สี่พลังคนกายสิทธิ์ (ค.ศ. 2005)  สี่พลังคนกายสิทธิ์: กำเนิดซิลเวอร์ เซิรฟเฟอร์ (ค.ศ. 2007)  แฟนทาสติกโฟร์ (ค.ศ. 2015) 
โทรทัศน์:  Fantastic Four (ค.ศ. 1967–1968)  The New Fantastic Four (1978)  Fred and Barney Meet the Thing (1979)  Fantastic Four (ค.ศ. 1994–1996) episodes  The Marvel Action Hour  Fantastic Four: World's Greatest Heroes (ค.ศ. 2006–2007) episodes 
วิดีโอเกม:  Questprobe featuring Human Torch and the Thing (ค.ศ. 1985)  แฟนแทสติกโฟร์ (ค.ศ. 1997)  Fantastic Four (ค.ศ. 2005)  ไรส์ออฟเดอะซิลเวอร์เซิร์ฟเฟอร์ (ค.ศ. 2007) 
อื่น ๆ:  Doctor Doom in other media  Doctor Doom's Fearfall  Doomed!: The Untold Story of Roger Corman's The Fantastic Four 
  Category 
| ด ค กแฟนแทสติกโฟร์ |
| --- | --- |
 สแตน ลี  แจ็ค เคอร์บี้ 
รายชื่อตัวละครในทีม:  คนพลังกายสิทธิ์  คนพลังภูผาหิน  สาวน้อยพลังล่องหน  คนพลังไฟ 
ผู้สนับสนุน:  อกาธ่า ฮาร์คเนส  เ.ฮ.อ.ร์.บี้.  อินฮิวแมน คริสตัล  เมดูซ่า  วิลลี่ ลัมพ์คิน  ไลจา  อลิเซีย มาสเตอร์  นามอร์  ชี-ฮัลค์  ซิลเวอร์เซิร์ฟเฟอร์ 
วายร้ายในเรื่อง:  ด็อกเตอร์ดูม  กาแล็คตัส  วิซซาร์ด  ไซโค-แมน  สครัลล์  ครี  คลอว์  โมลแมน  พับเพ็ทมาสเตอร์  โมเลกุลแมน  สครัลล์ ซูเปอร์-สครัลล์  ทแรปสเตอร์  ไฟรท์ฟูลโฟร์ 
ภาพยนตร์:  เดอะแฟนแทสติกโฟร์  สี่พลังคนกายสิทธิ์  สี่พลังคนกายสิทธิ์: กำเนิดซิลเวอร์ เซิรฟเฟอร์  แฟนแทสติกโฟร์
แฟชันโลลิตา

แฟชั่นโลลิตา (ญี่ปุ่น: ロリータ・ファッション; โรมาจิ: Rorīta fasshon อังกฤษ: Lolita fashion) เป็นวัฒนธรรมย่อยแฟชั่นที่มีต้นกำเนิดในประเทศญี่ปุ่น ที่แต่เดิมนั้นได้รับอิทธิพลจากเสื้อผ้าแบบวิกตอเรียน เช่นเดียวกับเครื่องแต่งกายจากยุคโรโกโก แฟชั่นโลลิตายังมีหลายรูปแบบย่อย โดยมีรูปลักษณ์โดยหลักคือ กระโปรงถึงเข่า หรือชุดเดรส เครื่องประดับศีรษะ เสื้อ ชายผ้า ถุงเท้าสูงถึงหัวเข่า รองเท้าส้นสูง
ถึงแม้ว่าต้นกำเนิดของแฟชั่นโลลิตาจะไม่ชัดเจน แต่ก็มีกระแสเกิดขึ้นมาในช่วงปลายคริสต์ทศวรรษ 1970 โดยมีตราสินค้าที่มีชื่อเสียงอย่าง พิงก์เฮาส์, มิวก์ และ แองเจลิกพริตตี ได้เริ่มออกขายเสื้อผ้าที่ถือได้ว่าเป็นแบบโลลิตาในปัจจุบัน ในคริสต์ทศวรรษ 1990 แฟชั่นโลลิตาเป็นที่รู้จักมากขึ้น กับวงอย่างมาลิซไมเซอร์ และวงประเภทวิชวลเคอื่น ๆ ที่ได้รับความนิยม วงเหล่านี้แต่งกายแบบนี้ ซึ่งทำให้แฟน ๆ ได้ดัดแปลงชุดแต่งกายเป็นของตัวเอง  โดยแฟชั่นแบบนี้ได้เริ่มแพร่กระจายในเขตคันไซ จนในที่สุดมาถึงโตเกียว และได้รับความนิยมในหมู่วัยรุ่นญี่ปุ่น แฟชั่นโลลิตาได้รับความนิยมมากขึ้นจนสามารถพบเห็นทั่วไปแม้กระทั่งห้างสรรพสินค้าในญี่ปุ่น
รูปแบบ > กอธิกโลลิตา

เป็นการรวมกันระหว่างแฟชั่นกอธิกกับแฟชั่นโลลิตา มีต้นกำเนิดในปลายคริสต์ทศวรรษ 1990 ในฮาราจูกุ และมีชื่อเสียงขึ้นมากับวงแนววิชวลเคที่ชื่อ มาลิซไมเซอร์
กอธิกโลลิตา เป็นแฟชั่นที่มีเอกลักษณ์คือการแต่งหน้าและแต่งกายที่ดูมืดหม่น ทาลิปสติกสีแดงและทางตาดำ ใช้อายไลเนอร์สีดำ การแต่งหน้าทาแป้ง ซึ่งถือว่าเป็นรสนิยมที่แย่สำหรับแฟชั่นโลลิตา กอธิกโลลิตามักใช้สีในโทนมืด อย่าง สีดำ สีน้ำเงินเข้ม สีม่วง
สำหรับแนวทางของกอธิกตะวันตก มีการใส่กางเขนอัญมณีและเครื่องหมายทางศาสนาชนิดอื่น และมีเครื่องประดับในแบบกอธิกโลลิตา อาทิ เช่น กระเป๋า กระเป๋าสตางค์ ที่มักมีรูปร่างเป็น ค้างคาว โลงศพ และไม้กางเขนที่มีหุ่นพระเยซูตรึงอยู่
รูปแบบ > สวีตโลลิตา

ได้รับอิทธิพลอย่างมากจากสไตล์โรโกโก เช่นเดียวกับการแต่งกายแบบสมัยวิกตอเรียและเอ็ดเวิร์ด โดยมุ่งไปในรูปแบบเด็ก ๆ และแฟนตาซี โดยสวีตโลลิตาจะมีรูปแบบแบบโลลิตาทั่วไป โดยใช้สีโทนสว่างกว่าและการออกแบบให้เหมือนดูเด็ก การแต่งหน้า โดยมากจะใช้สีชมพู สีพีช สีมุก
เสื้อผ้า จะใช้สีในโทนพาสเทิล โทนผลไม้ (เชอร์รี สตอร์เบอร์รี หรือผลไม้หวานอื่นๆ) ใช้ลูกไม้แบบดอกไม้ (กุหลาบ แจสมิน ลิลี เชอร์รีบลอสสัม) ใช้โบว์ หรือในธีมสัตว์น่ารักอย่าง แมว กระต่าย ลูกสุนัข และโบว์ที่เน้นให้เกิดความน่ารัก ธีมที่ได้รับความนิยมในสวีตโลลิตา ได้มาจากอลิซท่องแดนมหัศจรรย์ (อลิซอินวันเดอร์แลนด์) นิทานคลาสสิก ส่วนอัญมณีมักมีการสะท้อนในแบบธีมแฟนตาซี กระเป๋าและกระเป๋าสตางค์ทำให้มีรูปแบบคล้ายของเจ้าหญิง และมักมีรูปร่างอย่าง สตอเบอร์รี มงกุฎ หัวใจ เป็นต้น
กอธิกโลลิตา
สวีตโลลิตา
แฟตตี้ส์ เฟธฟุล ไฟโด

| แฟตตี้ส์ เฟธฟุล ไฟโด |
| --- | --- |
สุนัขของแฟตตี้ลุคและอัล เซนต์. จอห์น ในภาพยนตร์เรื่องแฟตตี้ส์ เฟธฟุล ไฟโด (Fatty's Faithful Fido) ค.ศ. 1915
กำกับ: รอสโค อาร์บัคเกิล
อำนวยการสร้าง: แมค เซนเน็ตต์
นักแสดงนำ: รอสโค อาร์บัคเกิล
วันฉาย:   14 มีนาคม ค.ศ. 1915 (1915-03-14) 
ความยาว: 13 นาที
ประเทศ: สหรัฐอเมริกา
ภาษา: ภาพยนตร์เงียบ คำบรรยายภาษาอังกฤษ
แฟตตี้ส์ เฟธฟุล ไฟโด (อังกฤษ: Fatty's Faithful Fido) เป็นภาพยนตร์ตลกสั้นของอเมริกาปี ค.ศ. 1915 ที่กำกับและนำแสดงโดย รอสโค อาร์บัคเคิล หรือ แฟตตี้ อาร์บัคเคิล ภาพยนตร์เงียบจาก Keystone Film Company เรื่องนี้ ไม่มีรายชื่อนักแสดงและทีมงานปรากฏบนหน้าจอเครดิตลิขสิทธิ์เป็นของ แม็ค เซนเน็ตต์
นักแสดง

รอสโค อาร์บัคเคิล
มินตา เดอร์ฟี
อัล เซนต์. จอห์น
โจ บอร์กโดซ์
เกล็น คาเวนเดอร์
ลุค เดอะ ด็อก
เท็ด เอ็ดเวิร์ดส์
แฟรงค์ เฮย์ส
ลีโอ ไวท์
แหล่งข้อมูลอื่น

Fatty's Faithful Fido ที่อินเทอร์เน็ตมูวีเดตาเบส
แพนอเมริกันเกมส์ 2027

| --- | --- |

เจ้าภาพ: ลิมา, ประเทศเปรู
ประเทศเข้าร่วม: 41
พิธีเปิด: 23 กันยายน
พิธีปิด: 7 ตุลาคม
สนามกีฬาหลัก: สนามกีฬาแห่งชาติเปรู
← ซันติอาโก 20232031 →
การแข่งขันกีฬาแพนอเมริกันเกมส์ 2027 (อังกฤษ: 2027 Pan American Games) หรือชื่ออย่างเป็นทางการว่า แพนอเมริกันเกมส์ ครั้งที่ 20 (อังกฤษ: XX Pan American Games) เป็นการแข่งขันกีฬาหลายประเภทระดับนานาชาติที่กำลังจะจัดขึ้นใน ลิมา ประเทศเปรู.
เดิมจะจัดขึ้นที่บาร์รังกิยา ประเทศโคลอมเบีย แต่เนื่องจากกระทรวงกีฬาของประเทศล้มเหลวในการปฏิบัติตามข้อผูกพันตามสัญญาตลอดจนเหตุผลทางการเงิน, เมืองถูกเพิกถอนสิทธิ์การเป็นเจ้าภาพการแข่งขันในเดือนมกราคมปี 2024 ทำให้สิทธิ์การเป็นเจ้าภาพเป็นของเปรูแทน
การคัดเลือกเมืองเจ้าภาพ

กระบวนการคัดเลือกเพื่อหาเจ้าภาพแพนอเมริกันเกมส์ 2027 จะเริ่มขึ้นในเดือนมกราคม ค.ศ. 2021 อย่างไรก็ตาม ในเดือนกรกฎาคม ค.ศ. 2021 ประธานของแพนแอมสปอร์ต เนเวน อิลิค ยืนยันว่ากระบวนการคัดเลือกจะถูกเลื่อนออกไปจนถึงเดือนมกราคม ค.ศ. 2022 กำหนดวันสิ้นสุดในการเสนอตัวเป็นเจ้าภาพคือวันที่ 15 พฤศจิกายน ค.ศ. 2021
การคัดเลือกเมืองเจ้าภาพ > การเลือกตั้งเมืองเจ้าภาพครั้งที่ 1

เมื่อวันที่ 27 สิงหาคม ค.ศ. 2021 ที่งานใน บาร์รังกิยา ประเทศโคลอมเบีย มีการประกาศว่าเมืองนี้จะเป็นเจ้าภาพจัดการแข่งขัน
| เมือง | ชื่อ นอค | โหวต |
| --- | --- | --- |
| บาร์รันกียา |  โคลอมเบีย | — |
ไม่มีการลงคะแนนเสียง บาร์รังกิยาได้รับการแต่งตั้งให้เป็นเมืองเจ้าภาพ
การคัดเลือกเมืองเจ้าภาพ > การถอนเมืองบาร์รังกิยาเป็นเมืองเจ้าภาพ

ในวันที่ 3 มกราคม 2024, เมืองบาร์รังกิยาถูกเพิกถอนสิทธิ์การเป็นเจ้าภาพการแข่งขันโดยองค์การกีฬาแพนอเมริกัน, เนื่องจากหน่วยงานระดับชาติและระดับท้องถิ่นของโคลอมเบียที่นำโดยกระทรวงกีฬาไม่ปฏิบัติตามพันธกรณีตามสัญญารวมทั้งไม่สามารถจัดเตรียมการชำระเงินตามสิทธิ์ในการจัดการแข่งขันก่อนวันที่ 31 ธันวาคม 2023. องค์การกีฬาแพนอเมริกันได้พิจารณาดำเนินคดีทางกฎหมายสำหรับความเสียหายจำนวน 8 ล้านดอลลาร์ที่เกิดจากการผิดสัญญา.
ไม่กี่วันหลังจากบาร์รังกียาถูกถอนตัว, คีโร โซลาโน ประธานคณะกรรมการโอลิมปิกโคลอมเบีย; เกี่ยวกับการประมูลที่อาซุนซิออน กล่าวหาว่าเจ้าหน้าที่กีฬาปารากวัยแทรกแซงการเป็นเจ้าภาพของบาร์รังกียา โดยอ้างว่าในการให้สัมภาษณ์กับ AFP "ปารากวัยยืนกรานที่จะจัดแพนอเมริกันเกมส์ 2027 ตั้งแต่เดือนสิงหาคม"
การคัดเลือกเมืองเจ้าภาพ > การเลือกตั้งเมืองเจ้าภาพครั้งที่ 2

เมืองเจ้าภาพใหม่ได้รับการยืนยันในการประชุมสมัชชาใหญ่วิสามัญเสมือนจริงเมื่อวันที่ 12 มีนาคม 2024
| เมือง | ชื่อ นอค | โหวต |
| --- | --- | --- |
| ลิมา |  เปรู | 28 |
| อาซุนซิออน |  ปารากวัย | 24 |
การแข่งขัน > คณะกรรมการโอลิมปิกแห่งชาติที่เข้าร่วม

มีทั้งหมด 41 ประเทศที่เป็นสมาชิกขององค์การกีฬาแพนอเมริกัน ที่คาดว่าจะเข้าร่วมการแข่งขัน
แผนที่ของประเทศที่เข้าร่วมทั้งหมด 41 ประเทศ